163 borgere fik i maj i år påbud fra kommunen om at fjerne bjørneklo fra deres grund. Det var et rekordstort antal påbud, oplyser P4 Nordjylland, og her i efteråret kan Park & Natur i Aalborg Kommune gøre status: Alle 163 borgere har rettet sig efter kommunens krav. Det fortæller Lars Delfs Mortensen, skov- og landskabsingeniør til radioen. Borgerne undgik dermed, at kommunen udførte en "selvhjælpshandling" og fjernede planterne og derefter sendte regningen til borgerne. Hvis borgerne ikke accepterede regningen, ville kommunen skride til politianmeldelse, der medfører bøde.

Referat:
163 borgere fra Aalborg Kommune undgår politianmeldelse og få en bøde, idet de alle har rettet ind efter et påbud, de fik i foråret om at fjerne bjørneklo fra deres grunde.